En stor markbrand ved Øster Thirupvej 211 lige øst for Hjørring gav fredag eftermiddag ikke bare Nordjyllands Beredskab, men også bilisterne på motorvej E39 problemer. Branden var så kaftig, at den sendte store mængder røg ind over motorvejen, så Vejdirektoratet valgte at spærre vejen i begge retninger mellem afkørsel 2, Hjørring N, og afkørsel 4, Hjørring Syd. Motorvejen var spærret frem til ved 13-tiden, mens beredskabet arbejdede på at slukke ilden og forhindre yderligere spredning til en skov tæt ved. Klokken 12.40 kunne Nordjyllands Politi heldigvis meddele, at ilden var nedkæmpet. Det vides ikke, hvorfor eller hvordan ilden opstod.

Referat:
Motorvej E39 var fredag spærret i en time, mens en stor markbrand ved Hjørring sendte store mængder røg ned over vejbanerne og byen.